Jakti
saja baos anaké mangkin yéning aab globalisasi puniki wantah aab sané aor tanpa
wates. Uratiang tiang mangkin dampak négatif globalisasi sampun ngaranjing ring
sekancan wawidangan kehidupan i
manusa. Dégradasi moral mangkin
sampun dados pikobet sané lumrah lan sayan nglimbak. Napiké niki pikenoh utama
saking panglimbakan IPTEK? Napi i raga sané iwang ring sajeroning nganggén?
Utawi menawi i raga nénten siap tekéning kemajuan zaman?
Dampak négatif
globalisasi punika taler
sampun wénten ring widang hiburan. Unsur-unsur kadiatmikan sayan akéh kapolihang ring
tembang-tembang sané dados konsumsi masyarakat. Séksualitas, kekerasan, ajaran
sesat, SARA, lan sané siosan mangkin dados
warna panglimbak musiké. Para musisiné minab wantah
ngarsayang keuntungan kémanten tan
pa
mikayunin dampak négatif sané pacang katrima olih sang sané mirengang. Jinah
niki sané ngandika.
Yéning i raga maosang déwék
dados manusa sané manut tekéning sesana, pastika i raga pacang pilih-pilih ring
sajeroing matingkah. Napiké nika patut i raga laksanayang napi ten, pikayunan i
raga pastika prasida ngabinayang. Mangkin yéning tatembangan ring masyarakat
sampun ten manut napiké i raga tetep mirengang utawi nembangang? Sampun galahé
mangkin i raga dados jadma Bali nganggén warisan budaya anggén ngasorang
tembang-tembang ten becik punika. Geguritan, kidung, lan kakawin sané sarat
ajaran agama sujatiné sampun wénten ring masyarakat lan i raga sampun
sapatutnyané nincapang
éksisténsinyané.
Nglestariang
sastra tembang pacang ngamolihang pikenoh sané luih. Nilai-nilai agama sané wénten
drika patut pesan dados panutan i raga ngamarginin zaman globalisasi mangda
prasida ngalawan dampak négatifnyané. Para leluhur i raga dumun ngaryanin
sastra tembang puniki maka utsaha mangda para jadmané polih paplajahan sané
luhur mautama. Pinih becik i raga nglestariang kawéntenan warisan budaya puniki
tekéning yéning i raga nglestariang tembang-tembang mangkin sané ten maguna.
Mangda nénten ngawinang para leluhur i raga tedun ka jagaté lan nikaang i raga
melajah malih matembang sané becik. Yén umpami
sekadi nika, juari napi ten yéning sang saking niskala ngorain i raga?
ban_Latn ban_Latn ban_Latn ban_Latn ban_Latn ban_Latn ban_Latn ban_Latn sun_Latn ban_Latn ban_Latn ban_Latn ban_Latn ban_Latn ban_Latn bem_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn